ddrg/super_eurlex huggingface dataset:
SL Uradni list Evropske unije L 126/14

SKLEP EVROPSKE CENTRALNE BANKE

z dne 26. aprila 2012

o spremembi Sklepa ECB/2011/8 o postopkih akreditiranja za proizvodnjo eurobankovcev na področjih varstva okolja ter zdravja in varnosti

(ECB/2012/8)

(2012/259/EU)

SVET EVROPSKE CENTRALNE BANKE JE –

ob upoštevanju Pogodbe o delovanju Evropske unije in zlasti člena 128(1) Pogodbe,

ob upoštevanju Statuta Evropskega sistema centralnih bank in Evropske centralne banke ter zlasti člena 16 Statuta,

ob upoštevanju Sklepa ECB/2011/8 z dne 21. junija 2011 o postopkih akreditiranja za proizvodnjo eurobankovcev na področjih varstva okolja ter zdravja in varnosti (1) ter zlasti člena 2(3) in členov 6 in 8 Sklepa,

ob upoštevanju naslednjega:

(1) Izvršilni odbor je pristojen za odločanje o akreditacijah po členu 2(3) Sklepa ECB/2011/8 na podlagi pooblastila, ki ga je nanj prenesel Svet ECB v skladu z drugim odstavkom člena 12.1 Statuta Evropskega sistema centralnih bank in Evropske centralne banke.

(2) Postopek za podelitev in obnovitev akreditacije na področjih varstva okolja ter zdravja in varnosti, določen v Sklepu ECB/2011/8, bi bilo treba spremeniti, da bo mogoče prošnje za akreditacijo hitreje obravnavati in s tem zagotoviti, da se akreditacija pravočasno podeli ali obnovi, ter da se zmanjša administrativno breme Izvršilnega odbora Evropske centralne banke (ECB).

(3) V ta namen bi bilo treba Izvršilnemu odboru omogočiti, da prenese pristojnost za sprejemanje odločitev o rutinskih akreditacijah na enega ali več svojih članov. Ne bo pa mogoče prenesti pristojnosti za odobritev izjem, zavrnitev prošenj za akreditacijo in začasni odvzem ali preklic akreditacij.

(4) Sklep ECB/2011/8 bi bilo zato treba ustrezno spremeniti –

SPREJEL NASLEDNJI SKLEP:

Člen 1

Sprememba

Člen 2(3) Sklepa ECB/2011/8 se nadomesti z naslednjim:

„3. Izvršilni odbor je pristojen za sprejemanje vseh odločitev v zvezi z izdelovalčevo akreditacijo na področjih varstva okolja ter zdravja in varnosti ob upoštevanju stališč Odbora za bankovce in mora o njih obvestiti Svet ECB. Izvršilni odbor lahko odloči, da pooblastilo za odobritev in obnovitev akreditacije na področjih varstva okolja ter zdravja in varnosti iz členov 6 in 8 prenese na enega ali več svojih članov.“

Člen 2

Začetek veljavnosti

Ta sklep začne veljati naslednji dan po objavi v Uradnem listu Evropske unije.

V Frankfurtu na Majni, 26. aprila 2012 Predsednik ECB Mario DRAGHI

(1) UL L 176, 5.7.2011, str. 52.
(12)

Po pregledu dokumentacije, ki so jo predložile Italija, Poljska in Portugalska, bi bilo treba pokrajine Catania, Enna, Palermo in Ragusa v deželi Sicilija v Italiji, devetnajst upravnih regij (okrožja) v okviru višjih upravnih enot (vojvodstev) Kujavsko-Pomorjansko vojvodstvo, Pomorjansko vojvodstvo, Varminsko-Mazursko vojvodstvo in Velikopoljsko vojvodstvo na Poljskem ter vse upravne regije (okrožja) znotraj višjih upravnih enot (regije) Osrednja Portugalska ter Lizbona in dolina reke Tajo in štiri upravne regije (okrožja) znotraj višje upravne enote (regija) Severna Portugalska na Portugalskem priznati kot regije v Italiji, na Poljskem in Portugalskem, uradno proste enzootske goveje levkoze.
(2)

Da bi spodbudili napredek pri doseganju politične rešitve pridnestrskega spora in ponovni vzpostavitvi prostega pretoka oseb prek administrativne mejne črte pridnestrske regije, bi bilo treba začasno prekinitev izvajanja omejevalnih ukrepov v zvezi s Prilogo I k Sklepu 2010/573/SZVP podaljšati do 30. septembra 2012. Svet bi moral ob koncu tega obdobja te omejevalne ukrepe ponovno pregledati in pri tem upoštevati razvoj dogodkov na navedenih področjih.
(7)

Grenlandija in Ferski otoki so izdali zakonodajo, ki prispeva k izgradnji trdnega režima proti pranju denarja. V Grenlandiji zajema ta zakonodaja zlasti kraljevi odlok št. 1034 z dne 30. avgusta 2010 o ukrepih za preprečevanje pranja denarja in financiranja terorizma ter zakon št. 5 z dne 19. maja 2010 o ukrepih za preprečevanje pranja denarja in financiranje terorizma. Na Ferskih otokih zakonodaja proti pranju denarja zajema zlasti kraljevi odlok št. 79 z dne 29. januarja 2010 o ukrepih za preprečevanje pranja denarja in financiranja terorizma ter zakon o ukrepih za preprečevanje pranja denarja in financiranje terorizma, zakon št. 56 z dne 9. junija 2008 s spremembami z dne 26. maja 2010.
(3)

Prvotni seznam in prvi štirje posodobljeni seznami območij v alpski biogeografski regiji, ki so v skladu z Direktivo 92/43/EGS pomembna za Skupnost, je Komisija sprejela z odločbami 2004/69/ES (2), 2008/218/ES (3), 2009/91/ES (4) ter sklepoma 2010/42/EU (5) in 2011/62/EU (6). Na podlagi člena 4(4) in člena 6(1) Direktive 92/43/EGS zadevna država članica čim prej, najpozneje pa v šestih letih določi območja v alpski biogeografski regiji, ki so na seznamu območij, pomembnih za Skupnost, za posebna ohranitvena območja ter opredeli prednostne naloge za ohranjanje in potrebne ohranitvene ukrepe.
(3)

Prvotni seznam in prva dva posodobljena seznama območij v panonski biogeografski regiji, ki so v skladu z Direktivo 92/43/EGS pomembna za Skupnost, je Komisija sprejela z odločbama 2008/26/ES (2) in 2009/90/ES (3) ter sklepom 2011/86/EU (4). Na podlagi člena 4(4) in člena 6(1) Direktive 92/43/EGS zadevna država članica čim prej, najpozneje pa v šestih letih določi območja v panonski biogeografski regiji, ki so na seznamu območij, pomembnih za Skupnost, za posebna ohranitvena območja ter opredeli prednostne naloge za ohranjanje in potrebne ohranitvene ukrepe.
Popravek Sklepa Komisije 2012/481/EU z dne 16. avgusta 2012 o okoljskih merilih za podelitev znaka EU za okolje za tiskan papir

( Uradni list Evropske unije L 223 z dne 21. avgusta 2012 )

Stran 58, podmerilo 2(a), Seznam izjav o nevarnosti in opozorilnih stavkov:

besedilo:

se glasi:

Stran 62, merilo 3:

besedilo:

„Ocenjevanje in preverjanje: Vlagatelj zagotovi rezultat testa možnosti recikliranja za vodoodporne agente in testa odstranljivosti za lepila. Referenčne testne metode so metoda PTS – PTS-RH 021/97 (za vodoodporna sredstva), metoda INGEDE 12 (za odstranljivost netopnih lepil) ali enakovredne testne metode. Odstranljivost črnila se dokaže s ‚preglednico za odstranljivost črnila‘ (1) Evropskega sveta za predelan papir ali enakovrednimi testnimi metodami. Testirati je treba tri vrste papirja: nepremazan, premazan in lepljen papir. Če se tiskarsko črnilo prodaja samo za eno ali dve specifični vrsti papirja, zadošča, če se testira zadevno vrsto papirja. Vlagatelj predloži izjavo, da so premazani in kaširani tiskani proizvodi iz papirja v skladu s točko 3(b). Če je del tiskanega proizvoda iz papirja mogoče enostavno odstraniti (na primer plastično platnico ali ponovno uporabno platnico delovnega zvezka), se lahko test možnosti za recikliranje opravi brez tega dela. Enostavno odstranjevanje nepapirnih delov se dokaže z izjavo zbiralnice papirja, podjetja za recikliranje ali podobne organizacije. Uporabijo se lahko tudi testne metode, za katere pristojna in neodvisna tretja oseba dokaže, da zagotavljajo enakovredne rezultate.“
Popravek Sklepa Sveta 2012/457/SZVP z dne 2. avgusta 2012 o spremembi Sklepa 2010/413/SZVP o omejevalnih ukrepih proti Iranu

( Uradni list Evropske unije L 208 z dne 3. avgusta 2012 )

Stran 20, Priloga II, peti vnos („Bank Tejarat“), tretji stolpec („Razlogi“):

besedilo:

„Bank Tejarat je banka v delni lasti države. Neposredno podpira iranska jedrska prizadevanja. Na primer, leta 2011 je Bank Tejarat omogočila prenos na desetine milijonov dolarjev v podporo Organizaciji za atomsko energijo (AEOI), uvrščeni na seznam OZN, za stalna prizadevanja Irana za pridobitev uranove rumene pogače. AEOI je vodilna iranska organizacija za raziskave in razvoj jedrske tehnologije, upravlja tudi proizvodne programe cepljivega materiala. Bank Terjat je znana tudi po tem, da je iranskim bankam, uvrščenim na seznam, pomagala, da so obšle mednarodne sankcije, na primer tako, da je poslovala z navideznimi podjetji iz Shahid Hemmat Industrial Group, ki so bila uvrščena na seznam OZN.“

se glasi:

„Bank Tejarat je banka v delni lasti države. Neposredno podpira iranska jedrska prizadevanja. Na primer, leta 2011 je Bank Tejarat omogočila prenos na desetine milijonov dolarjev v podporo Organizaciji za atomsko energijo (AEOI), uvrščeni na seznam OZN, za stalna prizadevanja Irana za pridobitev uranove rumene pogače. AEOI je vodilna iranska organizacija za raziskave in razvoj jedrske tehnologije, upravlja tudi proizvodne programe cepljivega materiala. Bank Terjat je znana tudi po tem, da je iranskim bankam, uvrščenim na seznam, pomagala, da so obšle mednarodne sankcije, na primer tako, da je poslovala z navideznimi podjetji iz Shahid Hemmat Industrial Group, ki so bila uvrščena na seznam OZN.

S finančnimi storitvami, ki jih je v zadnjih nekaj letih zagotavljala Bank Mellat in Export Development Bank of Iran (EDBI), ki sta na seznamu EU, je Bank Tejarat podpirala tudi dejavnosti podružnic in podrejenih družb Iranske revolucionarne garde, Organizacije za obrambno industrijo in MODAFL, obe uvrščeni na seznam OZN.“
SL Uradni list Evropske unije L 263/12

SKLEP EVROPSKEGA PARLAMENTA IN SVETA

z dne 27. septembra 2011

o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2010/028 NL/Overijssel, oddelek 18, Nizozemska)

(2011/655/EU)

EVROPSKI PARLAMENT IN SVET EVROPSKE UNIJE STA –

ob upoštevanju Pogodbe o delovanju Evropske unije,

ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (1) in zlasti točke 28 Sporazuma,

ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji (2) in zlasti člena 12(3),

ob upoštevanju predloga Evropske komisije,

ob upoštevanju naslednjega:

(1) Evropski sklad za prilagoditev globalizaciji (ESPG) je bil ustanovljen za zagotavljanje dodatne podpore delavcem, ki so postali presežni zaradi velikih strukturnih sprememb v svetovnih trgovinskih tokovih, do katerih je prišlo zaradi globalizacije, ter za pomoč pri njihovi ponovni vključitvi na trg dela.

(2) Področje uporabe ESPG je bilo za vloge, predložene od 1. maja 2009 dalje, razširjeno na podporo delavcem, ki so postali presežni neposredno zaradi svetovne finančne in gospodarske krize.

(3) Medinstitucionalni sporazum z dne 17. maja 2006 omogoča uporabo ESPG do letne zgornje meje 500 milijonov EUR.

(4) Nizozemska je 20. decembra 2010 vložila vlogo za uporabo ESPG v zvezi s presežnimi delavci v devetih podjetjih, ki delujejo v sektorju, razvrščenem v oddelek 18 NACE Revizija 2 („Tiskarstvo in razmnoževanje posnetih nosilcev zapisa“) v regiji Overijssel (NL21) na Nizozemskem, na ravni NUTS II, ter jo dopolnila z dodatnimi podatki do 7. marca 2011. Ta vloga izpolnjuje zahteve za določitev finančnih prispevkov iz člena 10 Uredbe (ES) št. 1927/2006. Komisija zato predlaga uporabo zneska v višini 718 140 EUR.

(5) Zato bi bilo treba uporabiti ESPG, da se zagotovi finančni prispevek za vlogo, ki jo je predložila Nizozemska –

SPREJELA NASLEDNJI SKLEP:

Člen 1

V splošnem proračunu Evropske unije za proračunsko leto 2011 se iz Evropskega sklada za prilagoditev globalizaciji uporabi vsota 718 140 EUR v odobritvah za prevzem obveznosti in odobritvah plačil.

Člen 2

Ta sklep se objavi v Uradnem listu Evropske unije.

V Strasbourgu, 27. septembra 2011 Za Evropski parlament Predsednik J. BUZEK Za Svet Predsednik M. DOWGIELEWICZ

(1) UL C 139, 14.6.2006, str. 1.

(2) UL L 406, 30.12.2006, str. 1.
(4)

Grčija je 10. maja 2011 vložila vlogo za uporabo sredstev ESPG v zvezi z odpuščanji presežnih delavcev v podjetju ALDI Hellas Supermarket Holding EPE & Assoc. E.E. in pri enem dobavitelju, Thessaloniki Logistics S.A., in jo do 22. junija 2011 dopolnila z dodatnimi informacijami. Ta vloga izpolnjuje zahteve za določitev finančnih prispevkov iz člena 10 Uredbe (ES) št. 1927/2006. Komisija zato predlaga zagotovitev zneska v višini 2 918 500 EUR.
(80)

Komisija že od samega začetka ugotavlja, da so bile v tem primeru koncesijske dajatve določene vnaprej na podlagi ločenih ocen, ki jih je opravil zunanji izvedenec. Latvijski organi so predložili dokaze, da ima izvedenec ustrezno diplomo in izkušnje.
(3)

V Sklepu Sveta 2008/975/SZVP z dne 18. decembra 2008 o določitvi mehanizma za upravljanje financiranja skupnih stroškov operacij Evropske unije, ki so vojaškega ali obrambnega pomena (Athena) (2) so določeni postopki za revizijski pregled in predložitev računov operacije –
(5)

Italija je 12. marca 2009 predložila uradni zahtevek za povračilo iz členov 7(1) in 7(2) Uredbe (ES) št. 349/2005. Pripombe Komisije, metoda izračuna upravičenih izdatkov in končne ugotovitve so bili Italiji sporočeni v dopisu z dne 28. marca 2011.
(6)

Nacionalni zavarovalni biroji držav članic in tisti v Andori, na Hrvaškem, Islandiji, Norveškem in v Švici so 26. maja 2011 podpisali Dopolnilo št. 1 k prečiščenemu sporazumu, s katerim se je sporazum razširil in zajema nacionalni zavarovalni biro Srbije. Dopolnilo določa praktične rešitve za odpravo preverjanj zavarovanja pri vozilih, ki izvirajo z ozemlja Srbije in so predmet sporazuma.
(9)

Analiza razpoložljivih gospodarskih podatkov kaže, da se Španija dejansko srečuje z resnimi motnjami na trgu dela, spremljajo pa jih daleč največja stopnja brezposelnosti v EU (mesečni podatki Eurostata kažejo na 21-odstotno brezposelnost v juniju 2011 v nasprotju s povprečjem EU, ki je znašalo 9,4 %, in brezposelnostjo na euroobmočju, ki je znašalo 9,9 %), zlasti dramatična stopnja brezposelnosti med mladimi (45,7 % junija 2011) in počasno okrevanje gospodarstva (podatki Eurostata kažejo, da je bila rast BDP v prvem četrtletju leta 2011 v primerjavi s predhodnim četrtletjem le 0,3-odstotna, v EU in na euroobmočju pa je znašala 0,8 %), poleg tega pa Španijo ovirajo tudi trenutna mednarodna finančna nihanja, ki od nje zahtevajo dodatno znižanje proračunskih sredstev za konsolidacijo javnih financ, kar bi lahko kratkoročno dodatno negativno vplivalo na obseg gospodarske rasti Španije. Vpliv manjšega zaposlovanja je splošen in vpliva na vse regije ter proizvodne sektorje. Podatki raziskave delovne sile za obdobje med letoma 2008 in 2010 kažejo tudi splošen padec stopnje zaposlenosti za 9 %, v gradbenem sektorju celo za 33 %, kar je vplivalo na vse regije in tako sega od Baskije s 6 % do avtonomne skupnosti Valenciana s 13 %.
(5)

Bolgarija in Romunija sta medtem predložili pričakovane informacije, s čimer sta omogočili, da je Komisija pridobila dodatno zagotovitev. Na osnovi dodatno opravljenih pregledov lahko Komisija sprejeme odločitev v zvezi s celovitostjo, točnostjo in verodostojnostjo obračunov, ki so jih predložili zadevni organi Sapard v Bolgariji in Romuniji.
(5)

Na podlagi podatkov, ki jih je zagotovila Komisija (Eurostat) v skladu s členom 14 Uredbe (ES) št. 479/2009 po uradnem obvestilu, ki ga je Finska poslala pred 1. aprilom 2011 in na podlagi napovedi služb Komisije iz pomladi 2011 se utemeljijo naslednji sklepi: — V uradnem obvestilu o postopku v zvezi s čezmernim primanjkljajem iz aprila 2010 je bil napovedan primanjkljaj v vrednosti 4,1 % BDP za leto 2010. Dejanski rezultat je bil veliko boljši, saj je primanjkljaj znašal 2,5 % BDP. — Boljši rezultat od pričakovanega se v glavnem razlaga z gospodarsko rastjo, ki je presegla pričakovanja, ter izboljšanimi razmerami na trgu dela, zaradi česar so se povečali prihodki od davkov (zlasti DDV in davka na dohodek), medtem ko je bila rast odhodkov na splošno omejena. — V spomladanski napovedi služb Komisije za leto 2011 se pričakuje, da se bo primanjkljaj v letu 2011 zmanjšal na 1 % BDP. Podobno je tudi v posodobljeni različici programa za stabilnost za leto 2011 napovedano, da bo primanjkljaj v letu 2011 znašal 0,9 % BDP. Izboljšanje fiskalnega salda glede na prejšnje leto so spodbudili ciklični dejavniki, ki odražajo pričakovano nadaljevanje sorazmerno živahne gospodarske dejavnosti, in nekatera diskrecijska zvišanja davkov (zlasti davka na energijo in davka na proizvode) v vrednosti približno 0,5 % BDP. Po napovedih služb Komisije in posodobljene različice programa za stabilnost za leto 2011 naj bi se primanjkljaj v letu 2012 še dodatno malo izboljšal, in sicer na 0,7 % BDP. — V skladu z napovedjo služb Komisije iz pomladi 2011 in strukturnim saldom (ki so ga izračunale službe Komisije na podlagi informacij iz najnovejše posodobitve programa za stabilnost z uporabo enotne metodologije) v letu 2011 se ocenjuje, da bo strukturni saldo ugodnejši od srednjeročnega cilja, ki so ga finski organi opredelili kot strukturni presežek v višini 0,5 % BDP. Vendar se ocenjuje, da se bo strukturni saldo malo poslabšal in srednjeročno dosegel negativne vrednosti. Ta očiten padec ocenjenega strukturnega salda je posledica na splošno stabilnega nominalnega primanjkljaja v razmerah ugodnih napovedi glede rasti, ki bodo zapolnile trenutno veliko proizvodno vrzel. Posledično se ocenjuje, da bo strukturni saldo v letu 2015, očiščen cikličnih dejavnikov ter enkratnih ukrepov in drugih začasnih ukrepov, če ne bodo sprejeti dodatni ukrepi, dosegel raven malo pod –1,2 % BDP ki je najnižja raven, ki še preprečuje, da bi ob običajnih cikličnih nihanjih bila presežena referenčna vrednost 3 % BDP. Po napovedih programa za stabilnost, ki segajo do leta 2015, naj bi se splošni javnofinančni primanjkljaj v obdobju 2013–2015 gibal okrog 1 % BDP. — Po napovedih služb Komisije iz pomladi 2011 naj bi se delež dolga z 48,4 % BDP, zabeleženih leta 2010, v letu 2012 zvišal na 52,2 % BDP. V posodobitvi programa za stabilnost je napovedano, da se bo delež dolga do leta 2012 povzpel na 51,3 % BDP.
(5)

Za preprečitev kakršnih koli nepotrebnih motenj za trgovino v Uniji in v izogib tveganju, da tretje države sprejmejo neupravičene omejitve trgovanja, je treba v sodelovanju z zadevno državo članico pripraviti seznam Unije območij z omejitvami v Litvi, ki so zaradi klasične prašičje kuge okužena in ogrožena območja („območja z omejitvami“).
(6)

Plačilo finančnega prispevka Unije se izvede pod pogojem, da so se načrtovani ukrepi dejansko že izvedli in so pristojni organi sporočili vse potrebne informacije v predpisanih rokih. Pripombe Komisije, metoda izračuna upravičenih izdatkov in končne ugotovitve so bili Italiji sporočeni po elektronski pošti dne 14. februarja 2011. Po pravilih o upravičenosti izdatkov iz Uredbe (ES) št. 349/2005 je bilo ugotovljeno, da znesek v višini 552 110,80 EUR ni upravičen do povračila. Italija je svoje soglašanje sporočila po elektronski pošti dne 16. marca 2011.
(1)

Po členu 11 Odločbe št. 574/2007/ES Evropskega parlamenta in Sveta z dne 23. maja 2007 o ustanovitvi Sklada za zunanje meje za obdobje 2007–2013 v okviru splošnega programa Solidarnost in upravljanje migracijskih tokov (1) tretje države, ki se pridružijo izvajanju, uporabi in razvoju schengenskega pravnega reda, sodelujejo v Skladu skladno z določbami navedene odločbe, morali pa bi se tudi skleniti dogovori, ki podrobno opredelijo dopolnilna pravila, potrebna za takšno sodelovanje, vključno z določbami, ki zagotavljajo zaščito finančnih interesov Skupnosti in pooblastilo Računskemu sodišču, da izvaja revizije.
(10)

V skladu s členom 32(6) Uredbe (ES) št. 1290/2005 se lahko države članice odločijo, da postopka izterjave ne bodo izvajale. Takšno odločitev je mogoče sprejeti le, če je skupna vsota že obstoječih in verjetnih stroškov izterjave višja od zneska izterjave ali če izterjave ni mogoče izvršiti zaradi plačilne nesposobnosti dolžnika ali oseb, ki so pravno odgovorne za nepravilnost, pri čemer je plačilna nesposobnost ugotovljena in priznana v skladu z nacionalno zakonodajo. Če je bila ta odločitev sprejeta v štirih letih po prvi upravni ali sodni ugotovitvi ali v osmih letih, če je izterjava v postopku pred nacionalnimi sodnimi organi, se 100 % finančnih posledic neizterjave krije iz proračuna Skupnosti. V poročilu iz člena 32(3) Uredbe (ES) št. 1290/2005 so navedeni zneski, za katere so se države članice odločile, da jih ne bodo izterjale, in razlogi za takšno odločitev. Ti zneski niso v breme zadevnim državam članicam in se zato krijejo iz proračuna Skupnosti. Ta sklep je ne glede na prihodnje sklepe o skladnosti v skladu s členom 32(8) navedene uredbe.
SL Uradni list Evropske unije L 94/28

SKLEP SVETA

z dne 31. marca 2011

o stališču, ki ga zavzame Evropska unija v Mednarodnem svetu za žita v zvezi s podaljšanjem Konvencije o trgovanju z žiti iz leta 1995

(2011/224/EU)

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 207 Pogodbe v povezavi s členom 218(9) Pogodbe,

ob upoštevanju predloga Evropske komisije,

ob upoštevanju, da je konvencija o trgovanju z žiti iz leta 1995, ki jo je v imenu Skupnosti sklenil Svet s Sklepom 96/88/ES (1), bila redno podaljševana za zaporedna obdobja dveh let. Ta konvencija je bila nazadnje podaljšana s sklepom Mednarodnega sveta za žita z dne 8. junija 2009 in ostaja v veljavi do 30. junija 2011. V interesu Unije je, da se konvencija nadalje podaljša. Komisijo, ki v Mednarodnem svetu za žita zastopa Unijo, bi bilo zato treba pooblastiti, da glasuje za takšno podaljšanje –

SPREJEL NASLEDNJI SKLEP:

Člen 1

Stališče, ki ga zavzame Unija v Mednarodnem svetu za žita, je glasovati za podaljšanje Konvencije o trgovanju z žiti iz leta 1995 za nadaljnje obdobje do dveh let.

Komisija se pooblasti, da to stališče izrazi v Mednarodnem svetu za žita.

Člen 2

Ta sklep začne veljati na dan sprejetja.

V Bruslju, 31. marca 2011 Za Svet Predsednik VÖLNER P.

(1) UL L 21, 27.1.1996, str. 47.
(2)

Po prejemu novih podatkov in po dodatnih preverjanjih lahko Komisija zdaj sprejme sklep v zvezi z izdatki, ki jih financira Evropski kmetijski sklad za razvoj podeželja (EKSRP), o celovitosti, točnosti in verodostojnosti obračunov, ki so jih predložile nemški plačilni agenciji „Bayern“ in „Rheinland-Pfalz“, italijanska plačilna agencija „ARBEA“ in romunska plačilna agencija „PARDF“.
(1)

Uredba Komisije (ES) št. 1419/2004 (3) predvideva nadaljevanje uporabe Večletnih sporazumov o financiranju in Letnih sporazumov o financiranju, sklenjenih med Evropsko komisijo, ki predstavlja Evropsko unijo, na eni strani ter Češko, Estonijo, Latvijo, Litvo, Madžarsko, Poljsko, Slovaško in Slovenijo na drugi strani, ter nekatera odstopanja od Večletnih sporazumov o financiranju (v nadaljnjem besedilu: sporazumi MAFA) in od Uredbe Sveta (ES) št. 1266/1999 (4) in Uredbe (ES) št. 2222/2000.
(3)

Da se državam uvoznicam zagotovi varstvo, ki ga zagotavlja Rotterdamska konvencija, je nujno in primerno podpreti priporočilo odbora za pregled kemikalij glede vključitve krizotilnega azbesta, endosulfana, alaklora in aldikarba v Prilogo III k Rotterdamski konvenciji. Te štiri snovi so v Uniji že prepovedane ali pa je njihova uporaba strogo omejena in zato zanje veljajo strožje izvozne zahteve kot tiste, določene v Rotterdamski konvenciji.
2.

Naprava je opremljena s sondo premera 5,95 milimetra (in 6,3 milimetra na jezičku na vrhu sonde), ki vsebuje fotodiodo (Siemens LED tipa LYU 260-EO) in fotodetektor tipa Silonex SLCD-61N1 ter ima merilno območje med 0 in 120 milimetri. Rezultati meritev se preračunajo v ocenjeni delež pustega mesa s samim HGP 4 ali z njim povezanim računalnikom.